NaiveNeuron/SloPal huggingface dataset:
Vaľová, Jana, poslankyňa NR SR (2016-09-22):
Pán kolega Blanár, ja si vážim, že si vystúpil, pretože si myslím... (Prerušenie vystúpenia predsedajúcim.)
Laurenčík, Milan, podpredseda NR SR (2020-09-18):
Panie poslankyne, páni poslanci, najskôr sa spýtam, či je všeobecný súhlas, aby sme tieto ... (Reakcie z pléna.) Nie? Tak dávam hlasovať o procedurálnom návrhu pána poslanca Kremského. Prezentujme sa a hlasujme. (Hlasovanie.) Prítomných 56, za 56, proti 0, zdržalo sa 0, nehlasovalo 0. Národná rada je neuznášaniaschopná. (Veľký ruch v sále.) Vyhlasujem 15-minútovú prestávku. (Prestávka.) (Po prestávke.)
Paška, Pavol, predseda NR SR (2012-09-18):
Páni kolegovia, ešte raz, ja vás chcem veľmi pekne poprosiť, nevymýšľajme si procedúry, nikto nemá problém. Je to závažný prípad, ktorý určite, ako som povedal rezonuje. Určite zaujíma nielen nás tu v pléne, ale aj tých, ktorých sa to týka. Ale teraz nezneužívajme tú situáciu na to, aby sme si tu vymýšľali procedúry a spôsoby, ktoré jednoducho nemáme zakotvené ani v rokovacom poriadku a ani nikdy neboli jeho súčasťou. Existujú riadne schválené a obvyklé procedúry, ktoré umožnia, aby sa nielen plénum Národnej rady, ale aj občania či už na verejnom rokovaní alebo prostredníctvom internetu dozvedeli z úst príslušných kompetentných osôb, či už to budú rezortní ministri alebo predstavitelia jednotlivých ústredných orgánov štátnej správy, všetky detaily o tomto prípade. Takže chcem vás poprosiť, tak ako tu už odznelo z úst aj kolegyne Nicholsonovej, aj pána poslanca Bugára, aj mojich, výbor príslušný už koná, prebehnú tam všetky informácie a je len a len na členoch výboru, aby títo členovia rozhodli, akým spôsobom ďalej budú konať, a na nás potom, aby sme rozhodli, či chceme, aby aj plénum Národnej rady sa zaoberalo týmto návrhom. Takže toľko z mojej strany. Ešte pani poslankyňa Nicholsonová.
M. Číž, podpredseda NR SR: (2007-03-22):
Teraz sa pýtam pani poslankyne Sabolovej, či chce využiť dvojminútový limit na položenie doplňujúcej otázky. Áno. Poprosím udeliť slovo pani poslankyni Sabolovej.
Bublavý, Dušan, poslanec NR SR (2018-09-13):
(Krátka pauza.) Ďakujem pekne za slovo. Prepáčte za zdržanie. Náš návrh zákona pojednáva o navýšení platov starostov a primátorov koeficientom, ktorý bol ešte v roku 2011 upravený. Keďže bola kríza, tak nazvalo sa to protikrízové opatrenie a boli znížené starostom a primátorom platy. Myslím si, že kríza, ako všetci vieme, pominula a tie koeficienty by sa mohli dostať na úroveň aspoň z roku 2011. A odvtedy, za tých sedem rokov, sa ešte aj práca starostov a primátorov naozaj legislatívou, ale aj spoločenskými zmenami sa ešte sťažila. Tak si myslím, že naozaj richtári a primátori by mohli byť aspoň hodnotení tak ako v roku 2011. Ďakujem. Môžme otvoriť, pokračovať.
Blcháč, Ján, poslanec NR SR (2022-12-06):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výboru pre financie a rozpočet a Ústavnoprávnemu výboru Národnej rady Slovenskej republiky. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do 27. januára 2023 a gestorský výbor do 30. januára 2023. Prosím, dajte o mojom návrhu, vážený pán predsedajúci, hlasovať.
Lubyová, Martina, ministerka školstva, vedy, výskumu a športu SR (2019-09-19):
Dobrý deň. Vážený pán poslanec, dovolím si prečítať odpoveď v mene pána ministra Érseka. V rámci procesu verejného obstarávania na predmet zákazky Výstavba rýchlostnej cesty R3 Tvrdošín – Nižná, užšia súťaž, zo dňa 4. 9. 2018 uskutočnilo otvorenie ponúk, časť kritériá. Celý proces verejného obstarávania je plne v kompetencii verejného obstarávateľa Národnej diaľničnej spoločnosti, a. s., pričom jednotlivé postupy komisie podliehajú mlčanlivosti. Samozrejme, by som bol radšej, ak by sa aj na tomto úseku stavalo. NDS za môjho pôsobenia v rezorte dopravy podpísala zmluvu na výstavbu viacerých úsekov, pričom všetky tieto úseky dnes napredujú bez problémov alebo sme dokonca popredu pri výstavbe niektorých úsekov. Z pozície ministerstva ale naozaj nie je možné zasahovať do súťaží a ani do konania súťažiacich. Ani v prípade, ak sa niektoré súťaže neprimerane predlžujú, nemôže rezort dopravy tieto procesy ovplyvňovať. Predpokladaný termín podpisu zmluvy s vybratým zhotoviteľom v prípade, ak nebudú zo strany uchádzačov podané revízne postupy, je štvrtý kvartál tohto roka. Pri podpise zmluvy o dielo bude začatá, po podpise zmluvy o dielo bude začatá výstavba rýchlostnej cesty R3 Tvrdošín – Nižná na Orave. Ďakujem pekne za pozornosť. Skončila som, pán predsedajúci.
Laurenčík, Milan, podpredseda NR SR (2021-05-05):
Pán poslanec Jozef Pročko, nech sa páči, má faktickú poznámku.
Pčolinský, Peter, doterajší podpredseda NR SR (2023-10-25):
Pán poslanec Michal Kaliňák.
Paška Pavol, predseda NR SR (2013-02-07):
(Hlasovanie.) 144 prítomných, 54 za, 1 proti, 89 sa zdržalo. Ani tento návrh sme neschválili. Pán poslanec Mičovský uvedie v prvom čítaní hlasovanie o návrhu poslanca Mikuláša Hubu na vydanie zákona č. 569 o geologických prácach. Je to tlač 314. [Hlasovanie o návrhu poslanca Národnej rady Slovenskej republiky Mikuláša Hubu na vydanie zákona, ktorým sa mení a dopĺňa zákon č. 569/2007 Z. z. o geologických prácach (geologický zákon) v znení neskorších predpisov , tlač 314.]
Žiga, Peter, podpredseda NR SR (2023-11-28):
Na vaše vystúpenie 13 faktických poznámok. Ako prvý pán poslanec Grendel.
Draxler, Juraj, minister školstva, vedy, výskumu a športu SR (2015-05-21):
Ďakujem za slovo. Ako som už povedal, predovšetkým ide o metodologické problémy. My sme sa s tým stretávali, keď sme sa pozerali na platy absolventov vysokých škôl, kde išlo o pár, v rámci národného programu, kde išlo naozaj o pomerne náročnú úlohu. Takže ešte raz zdôrazňujem, aj na základe napríklad tohto projektu sa snažíme pozerať na to, ako do budúcna nastaviť systém tak, aby sme mohli kontrolovať, alebo aby sme mohli získavať informácie o platoch. Taký typický problém, s ktorým sa potýkame, je napríklad to, že máme dosť veľkú migráciu pracovnej sily. Treba to nejako zohľadniť alebo minimálne treba dávať dostatočne kvalitnú kontextovú informáciu, tých problémov je naozaj celý rad. Takže predovšetkým najprv chceme mať, aby sme mali kvalitné koncepčné materiály, až potom môžeme pristúpiť k tomu, že budeme pracovať aj na takomto zbere údajov. Ďakujem, skončil som.
A. Belousovová, podpredsedníčka NR SR: (2009-06-30):
Pán poslanec Čech, máte slovo.
Laššáková, Jana, podpredsedníčka NR SR (2013-12-11):
Na vystúpenie pána poslanca s faktickými poznámkami sa hlásia poslanci Kaník, Mezenská, Jarjabek a Přidal. Končím možnosť prihlásiť sa s faktickými poznámkami. Nech sa páči, pán poslanec Kaník.
Zmajkovičová, Renáta, podpredsedníčka NR SR (2012-12-14):
Pán poslanec Číž.
Mikuš, Jozef, poslanec NR SR (2014-12-12):
Ďakujem pekne. Pán kolega, úvodom, keď ste začali hovoriť do nejakých 20 % vášho vystúpenia, som vás chcel pochváliť, že konečne niekto sa snaží obhajovať neobhájiteľné, ale snažili ste sa, aj keď chabo, a potom ste, bohužiaľ, zase skĺzli do tej minulosti. Takže k tej vašej obhajobe. Tak nonšalantne ste prešli tým, že niečo sa tu stalo. No nie, niečo sa tu stalo. Niečo vyrobila vaša predchádzajúca vláda, a veľký problém. Taký problém, že ste doňho namočili terajšieho vášho ministra. Tam je koreň problému, prečo dnes tu sedíme. Schránková firma, utajená zmluva, priame zadanie, predražená vec, neskutočne predražená vec. A opraviť to je veľký problém. Ja tvrdím, že je to veľký problém. Len NDS-ka sa toho zhostila tak, že v podstate vyhodnotila jednu z dvoch súťažiacich, jedného z dvoch súťažiacich, ktorý bol prakticky jeden, ten istý, ktorý tú službu robí a realizuje teraz. To je dôvod na zrušenie zmluvy okamžite, alebo na zrušenie verejného obstarania okamžite. O tom, ja neviem, či vy ako župan, keby ste spravili takú súťaž, že okamžite nezrušíte verejné obstarávanie. A tak opäť ste tak nonšalantne prešli. No ja neviem, prečo sa neprihlásili tie banky alebo tí iní súťažiaci. No tak položte si otázku – prečo? A keď sa neprihlásili a keď mám takýto výsledok, že v podstate mám jednu súťažiacu firmu, za prakticky takú istú cenu, ako to ide teraz, pritom všetci vieme, že to bolo predražené, no tak tú súťaž zruším. A ja stále ešte očakávam, že pán minister by mohol tu povedať, že, dobre, zruším tú zmluvu a ja stiahnem svoj podpis. Nemusíme ho ani odvolávať. Pretože tam je kardinálny problém, a nie, čo tu urobila predchádzajúca alebo predpredchádzajúca vláda. Vaša vláda vyrobila problém, ktorý teraz vyriešila veľmi zle.
R. Rafaj, poslanec: (2010-02-12):
Pokiaľ som tu tiež počul spájanie medzi vlastencom a povedzme disidentom, je, boli aj také prípady a cítim sa osobne zúčastnený. Možno, Ferko, nevieš, ale môj otec v roku 1970 bol nielen disident, ale bol aj zavretý za rozvracanie republiky. Takže my veľmi dobre vieme, len nemusíme o tom rozprávať ako niektorí tu a neustále sa biť do sŕdc za nejaké ich minulé zásluhy. Bohužiaľ... (Prerušenie vystúpenia časomerom. Potlesk.)
P. Paška, predseda NR SR: (2009-04-28):
(Hlasovanie.) 133 prítomných, 49 za, 49 proti, 34 sa zdržalo, 1 nehlasoval. Tento návrh sme neschválili.
Sopko, Miroslav, poslanec NR SR (2016-10-25):
Neviem. Neviem...
Glváč, Martin, podpredseda NR SR (2019-10-22):
Ďakujem. S faktickými poznámkami dvaja poslanci. Končím možnosť prihlásiť sa. Pán poslanec Dostál, nech sa páči.
Hrnčiar, Andrej, podpredseda NR SR (2017-11-28):
Chce sa vyjadriť k rozprave spravodajkyňa? Nie je tomu tak. Prerušujem rokovanie o tomto bode programu. Budeme pokračovať prvým čítaním o vládnom návrhu zákona, ktorým sa mení a dopĺňa zákon č. 201/2008 Z. z. o náhradnom výživnom a o zmene a doplnení zákona č. 36/2005 Z. z. o rodine a o zmene a doplnení niektorých zákonov v znení nálezu Ústavného súdu Slovenskej republiky č. 615//2006 Z. z. v znení neskorších predpisov . Vládny návrh zákona je pod tlačou 762. Návrh na jeho pridelenie na prerokovanie výborom je v rozhodnutí č. 786. Opäť prosím ministra práce Jána Richtera, aby vládny návrh zákona uviedol.
Figeľ, Ján, podpredseda NR SR (2015-11-12):
86. Na vystúpenie pána poslanca Madeja sú štyri faktické poznámky. Nech sa páči, s prvou Anton Martvoň.
Blanár, Juraj, podpredseda NR SR (2023-06-22):
Pán poslanec Pollák s faktickou poznámkou.
Hrnčiar, Andrej, podpredseda NR SR (2019-02-05):
Nie, samozrejme, že prebehnú hodina otázok, interpelácie a potom zaradíme tento bod. (Reakcia z pléna.) Pán poslanec Poliačik.
Grendel, Gábor, podpredseda NR SR (2020-10-13):
Dve faktické poznámky na vystúp alebo tri. Končím možnosť prihlásiť sa s faktickými poznámkami. Takže traja páni poslanci. Pán poslanec Kondrót ako prvý.
Frešo, Pavol, poslanec NR SR (2012-12-06):
Ďakujem veľmi pekne, pani predsedajúca. Tak, pán minister financií, tak nadviažem na to vaše vystúpenie. Nechutná a trápna tlačová konferencia. Viete, čo to bolo? To bolo v lete, keď váš pán premiér vstal a roztrhal rozpočet. To bola nechutná a trapná tlačová konferencia, lebo vy ste ho práve teraz usvedčili z toho, že to robil úplne, úplne zbytočne a neoprávnene. Práve teraz svojím vystúpením ste ho z toho usvedčili. To znamená, dovolávali ste sa analytikov, dovolávali ste sa externého prostredia a usvedčili ste vlastného premiéra, že sa strápnil na nechutnej tlačovej konferencii. To je to, o čom bolo vaše vystúpenie v tejto chvíli. Po druhé, vás veľmi pekne poprosím, toto je parlament, Národná rada Slovenskej republiky je náš najvyšší zákonodarný orgán. Slovo „bordel“ tu nemá čo robiť, slovo „bordel“ je slovo, ktoré, ak, tak, tak v nejakom bulvári si prečítame, ale to nie je normálne slovo, ktoré by som chcel počuť na pôde parlamentu. A neverím, že niekto normálny z voličov by si prial, aby sa tu rozprávalo vulgárne. A to úplne posledné, čo chcem povedať. Teraz hovoriť o tom, kto komu čo s plechovými ústami rozpráva a kto tu koho klame. Veď vy ste umožnili to, aby ten rozpočet prešiel touto Národnou radou minulý rok, tak sa netvárte, že za to nie ste nijakým spôsobom zodpovedný. A po druhé. Nie je žiadna hanba si priznať, pán minister, ešte stále máte na to šancu, že aj pod týmto zníženým výberom je podpísané negatívne očakávanie celého sektora zamestnávateľského voči vašim opatreniam, ktoré ste tu pripravili a ktorými ste odmietli konsolidovať tak, aby sa zachovávali pracovné miesta, ale išli ste do toho, aby sa išlo proti pracovným miestam. A o tom je vlastne to, že stále tu máte negatívne a negatívne prognózy. Nikto súdny na svete vám neprizná, že pomáhate tvorbe pracovných miest týmto rozpočtom. A o tom je aj táto dnešná debata.
Grausová, Natália, poslankyňa NR SR (2019-12-04):
Ja žiadam o slovo. (Výkriky z pléna.)
Vaňová, Jarmila, poslankyňa NR SR (2021-05-04):
Ďakujem pekne za slovo, pán predseda. Ja by som chcela oceniť, že tento návrh zákona, pretože aj z mojej nedávnej praxe, ktorú som robila v teréne v dosť náročných podmienkach, kde som sa stretávala s mnohými ľuďmi, ktorí sú nezamestnaní a evidovaní na úradoch práce, tak väčšina z týchto ľudí naozaj trpí tým, že sú, že majú exekúcie a častokrát sme museli hľadať riešenia. Takže súhlasím s tým, že naozaj tých odborníkov nemáme, ale oceňujem, že toto budú mať vo svojej gescii práve úrady práce, pretože táto služba mi tam chýbala. My keď sme robili sociálnu prácu, tak sme si častokrát tieto veci, ako pomáhať ľuďom, museli naštudovať. Museli sme si to zisťovať a hľadať, hľadať informácie, ako pomáhať. Ja som pomohla x-y ľuďom pri osobných bankrotoch a myslím si, že mi to celkom išlo. Takže naozaj som veľmi rada, že konečne prichádzame s tým, že potrebujeme tú osvetu, potrebujeme prevenciu, samozrejme, a potrebujeme ľudí vzdelávať vo finančnej gramotnosti. Takže za mňa áno. Ďakujem.
Laššáková, Jana, podpredsedníčka NR SR (2015-04-22):
Pán poslanec Simon, nech sa páči.
Gajdoš, Peter, minister obrany SR (2017-06-13):
Ja by som iba rád poďakoval za to, že ste mi venovali pozornosť. Ďakujem za podporu a verím tomu, že aj tieto zmluvy napomôžu k zvýšeniu obranyschopnosti Slovenskej republiky a k zvýšeniu bezpečnosti občanov Slovenskej republiky, pretože som presvedčený o tom, že si to zaslúžia. Máte absolútnu pravdu, je to zároveň výraz nadštandardnej spolupráce s Českou republikou, Česi vravia výjimečnou. Takže verím tomu, že i takýmto spôsobom dokážeme zabezpečiť v rámci kolektívnej obrany NATO a samozrejme aj v Európskej únii bezpečnosť členských štátov, ale aj občanov Slovenskej republiky. Ďakujem.
P. Hrušovský, predseda NR SR: (2004-01-20):
Nech sa páči, pán poslanec.
Marcinková, Vladimíra, poslankyňa NR SR (2020-05-14):
Kolegovia z ĽSNS, ja som veľkým fanúšikom politickej plurality, ale politiku nenávisti medzi tú škálu politík, ktorú považujem za cennú a ktorá dokáže ten politický diskurz na Slovensku obohatiť, naozaj nepovažujem, pretože prezentovať nenávisť k homosexuálom, k transrodovým osobám, k ľuďom, ktorí sa naozaj narodili do nešťastnej situácie, do chudoby, toto nás nikam neposunie. A keď ste sa opovážili naozaj prihovoriť k cigánskym deťom, ktoré nazývame v kultivovanej spoločnosti rómskymi deťmi, a hovoriť o tom, že tieto deti mnohokrát neprávom nie sú zaraďované medzi deti s mentálnym postihnutím, tak sa veľmi mýlite, lebo štatisticky je nemožné, aby 60 % všetkých detí, ktoré máme v špeciálnych školách, boli rómskeho pôvodu. Je to štatisticky nemožné. A je dokázané, že tieto deti, keď prišli do iného prostredia, máme mnoho prípadov, napríklad v Anglicku, boli zaradené do normálnych tried. Až 85 % detí, ktoré u nás mali kategóriu A, to znamená nejaké mentálne postihnutie, a boli takto diagnostikované, v Anglicku v školskom systéme nemali problém fungovať a boli zaradené do normálnych tried. Takže hovorme o diskriminácii, pretože je prítomná.
Bugár, Béla, podpredseda NR SR (2016-10-12):
Prezentujme sa a hlasujme o záverečnom hlasovaní, teda o tomto návrhu zákona v záverečnom hlasovaní, o návrhu, vládneho návrhu zákona o osobitnom odvode vybraných finančných inštitúcií. (Hlasovanie.) Prítomných 137 poslancov, za 101, proti 19 a zdržalo sa 17 poslancov. Vládny návrh zákona bol schválený. Budeme pokračovať hlasovaním v druhom čítaní o vládnom návrhu zákona, ktorým sa mení a dopĺňa zákon č. 371/2014 Z. z. o riešení krízových situácií na finančnom trhu, tlač 179. Pán poslanec Náhlik, máte slovo. (Hlasovanie o vládnom návrhu zákona, ktorým sa mení a dopĺňa zákon č. 371/2014 Z. z. o riešení krízových situácií na finančnom trhu a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 179.)
Bugár, Béla, podpredseda NR SR (2019-09-10):
Vyhlasujem rozpravu o tomto bode programu za skončenú. Pani ministerka, nech sa páči, môžte zaujať stanovisko k rozprave.
Grendel, Gábor, podpredseda NR SR (2021-11-03):
Pán poslanec Kéry.
Tabák, Romana, poslankyňa NR SR (2023-06-15):
Ja som si to zisťovala. Ďakujem.
Klus, Martin, podpredseda NR SR (2020-01-21):
Ďakujem, pani poslankyňa. Registrujem jednu faktickú poznámku na vaše vystúpenie. Pán poslanec Fecko, nech sa páči.
Paška, Pavol, predseda NR SR (2013-02-06):
Pán poslanec Hlina je prihlásený do rozpravy. Nech sa páči, pán poslanec, máte slovo. Dámy a páni, poprosím vás, budeme pokračovať v prerušenej rozprave. (Zaznievanie gongu.) Poprosím aj pána ministra. Chvíľočku, pán poslanec, nemáme tu (Reakcia z pléna.), poprosím pána ministra Jahnátka, ak je v priestoroch Národnej rady, aby zaujal svoje miesto. Poprosím pána ministra, zaujmite miesto. Nech sa páči, pán poslanec, máme tu aj pána ministra.
Richter, Ján, minister práce, sociálnych vecí a rodiny SR (2015-05-07):
Ďakujem pekne za slovo, pán podpredseda Národnej rady. Vážený pán poslanec, ďakujem za otázku. Ako je nám známe, predpokladám, všetkým tu, ktorí v sále dnes sedíme, v súčasnosti ešte do 15. júna je II. pilier otvorený a ľudia tak majú možnosť prehodnotiť relevantnosť svojho účinkovania v tomto systéme. Napriek tomu, že jedným z dôsledkov otvorenia II. piliera v posledných mesiacoch je bezpochyby prospešná mediálna, a treba povedať, že aj verejná diskusia o otázkach dôchodkového zabezpečenia, aj túto vašu otázku však považujem za vítaný prostriedok, ako veci nielen vám, ale aj verejnosti objasniť. Vzhľadom na formuláciu vašej otázky sa najprv musím dotknúť vašej, podľa môjho názoru, mylnej premisy o nekorektnosti našej komunikácie, na nej totiž staviate celý systém vašej otázky. Pán poslanec, samozrejme, neviem, do akej miery sa vy konkrétne zaujímate o túto problematiku alebo či ste spomínaný list, prípadne aj leták k otvoreniu II. piliera osobne čítal, alebo či vo vás podozrenie z neférovosti vyvolala skôr štandardná antikampaň vedená proti tomuto vlastne jedinému informačnému nástroju štátu. Komunikáciu prostredníctvom letáku sme logicky zvolili v záujme poskytnutia širokého okruhu sporiteľov stručný a čo najzrozumiteľnejší obraz o tejto problematike. Bez ohľadu na to sa vo svojej odpovedi sústredím na kľúčové fakty z komunikácie nášho ministerstva v tejto oblasti. Určite sme si všimli tu v pléne pri posledným rozpravách o II. pilieri, že spor sa už aj tu, a to treba povedať, že aj vo vašej opozícii, ale dávno medzitým aj medzi odborníkmi, nevedie len o tom, či sú sporitelia, ktorí sú v II. pilieri, správne zaradení, či by nemali vstúpiť, prípadne vystúpiť. Jednoducho ale je tam veľmi veľká skupina, ktorá by tam nemala byť, na tom sa zhodujú aj odborníci. Zjavne vnímate aj to, že najmä na tento fakt upozorňuje strana SMER – sociálna demokracia, a to bez ohľadu na to, či je vo vláde, alebo v opozícii, v podstate už od začiatku prijatia týchto, ja si dovolím povedať, rýchlo kvasených dôchodkových reforiem vtedy druhou Dzurindovou vládou v podstate v roku 2004. Som rád, že dnes už nie sme jediní, koho počuť nahlas hovoriť o problémových aspektoch témy II. pilier, a nie iba výhradne v čierno-bielej línii sľubov švajčiarskych dôchodkov a spochybňovania významu a stability priebežného systému verejného poistenia. Ten, len mimochodom, aj dnes tvorí v krajinách Európskej únie stabilne vyše 90 % hodnoty vyplácaných dôchodkov. Verejná diskusia najprv odborná a dnes už aj laická, ktorá sa opiera o možné fakty a porovnania so zahraničnými skúsenosťami, stále viac dáva za pravdu nášmu vyváženému systém, ktorý sme ponúkli. (Reakcia z pléna.) Pán predsedajúci, prosím vás, upozornite pána poslanca, ja mám záujem odpovedať pánovi poslancovi, ktorý mi postavil otázku. Ak nemá záujem počúvať, jednoducho nech trošku zhodnotí to svoje správanie. (Prerušenie vystúpenia predsedajúcim.)
Nachtmannová, Oľga, poslankyňa NR SR (2014-11-08):
Ďakujem za slovo. Pán poslanec, v úvode svojho vystúpenia ste vlastne mali na mysli mňa, keď ste povedali, že sa dozvedeli informácie, ktoré čerpajú z pochybných portálov anonymných. Viete, bolo to ozaj spontánne. Pretože vy ste začali o tom, že koncom minulého týždňa sa zišli smeráci a proti vám začali spriadať a proti vášmu kandidátovi. Aj ja som si dala v tom momente do Googlu, do vyhľadávača, meno Gábor Grendel – krátenie daní, a tak som sa dostala k tomuto portálu. Mimochodom, nie je to žiadny anonymný portál. Prešla som ho, autori sú vždy riadne podpísaní, aj som si ich potom ďalej preverovala, fungujú ako reálne fyzické osoby, na rozdiel práve od vášho kandidáta pána Grendela, ktorý na rôznych anonymných stránkach si robí kampaň. Veľakrát som ho tam našla, na anonymných. Tak nehovorte, prešla som si všetko. Prešla som si aj vášho kandidáta, jeho stanovisko k danému, k danej výzve. A ďalej. To nie je len nejaké bohapusté obvinenie, ale veď tam je priamo preskenované v Topkách, to si môžme nájsť, teraz som si to otvorila, teda teraz, pred hodinou, tak je tam preskenované a takisto tam dátum nesedí. Ide proste o to, že na tom podľa vás anonymnom serveri, nebudem ho teda už menovať, bol uvedený dátum 28. septembra. A vy ste tu tvrdili, že to bolo len minulý piatok, pardon, 28. septembra. Tak toto mi tu nesedelo, toto som vám chcela tlmočiť. Nič iné za tým nebolo. A ešte raz, nejde o žiaden anonymný server. Ďakujem.
D. Jarjabek, poslanec: (2007-07-02):
Ja si myslím ale v tejto chvíli, tá situácia nie je o tom, tá situácia je o tom, aby sme iste aj netradičným spôsobom vyriešili túto netradičnú a právne absurdnú situáciu, ktorá nastala. Nehľadajme teda zodpovednosť, neprehadzujme si ten horúci zemiak na takých, ktorí boli v roku 1995 vo vláde alebo ktorí spochybnili napr. argumentačne, právne aj ten návrh zákona, ktorý si ty, pán poslanec, predložil. Nehovorme teraz o týchto veciach. Vyriešme tú situáciu v tejto chvíli tak, aby skutočne tí občania, ktorí dostali takéto právne absurdné obsielky, mali konečne možnosť dobre spávať, a potom hľadajme zodpovednosť. Čiže, ešte raz, absurdná situácia si žiada absurdné riešenia. A isteže toto je netradičný spôsob, ktorý tuná máme v tejto chvíli na stole, ale buďte takí láskaví a podporme ho, lebo sa to naozaj týka jednej obrovskej nespravodlivosti, ktorá tuná existuje, a nechajme už konečne občanov, ktorí sú takto postihnutí, tvrdím, neprávom, aby sa mohli dobre vyspať po tých týždňoch a... (Vystúpenie prerušené časomierou.)
Bagačka, Michal, poslanec NR SR (2015-05-27):
Ďakujem pekne za slovo. Tiež súhlasím, že bol to dosť ťažko sledovateľný prejav, ale nejako som vydržal. Keby som si zatvoril oči, možno súhlasíte aj na jednej, aj druhej strane určite viacerí, tak by som povedal, že to je pri pulte tam nejaký manažér elektrární. Takže čo sa týka prejavu a celého obsahu, myslím, že každý si to všimol. A tiež jednoduchá otázka, aj som sa chcel odťuknúť, ale ešte raz ju trebárs dám a priamo teda, kto vám písal, pán kolega, ten príhovor? Ďakujem.
B. Bugár, podpredseda NR SR: (2005-12-14):
Ľ. Lintner, poslanec: Ďakujem pekne za slovo, ja len poznámku k pánovi poslancovi Vážnemu. Na jednej strane teda hovoril o tom, ako víta tento zákon, ako očakával, tak sa chcem skôr prihovoriť, aby svoje vedomosti využil preto, aby ozaj v tom druhom čítaní, kde verím, že sa ten zákon dostane, maximálne využil svoje vedomosti na to, aby mu pomohol. Ja len z hľadiska formálneho chcem konštatovať, že pán poslanec Vážny predložil procedurálny návrh, o ktorom sa bude hlasovať ako o prvom, to znamená vrátiť navrhovateľovi zákon na dopracovanie.
Paška, Pavol, predseda NR SR (2014-05-29):
(Hlasovanie).140 prítomných, 84 za, 16 proti, 40 sa zdržalo. Aj bod 28 sme schválili.
Hrnčiar, Andrej, podpredseda NR SR (2017-12-12):
Pán poslanec Heger.
F. Devínsky, poslanec: (2005-05-13):
Národná rada svojím uznesením pridelila na prerokovanie vládny návrh zákona ústavnoprávnemu výboru, výboru pre financie, rozpočet a menu, výboru pre sociálne veci a bývanie a výboru pre vzdelanie, vedu, šport a mládež, kultúru a médiá. Určené výbory prerokovali predmetný návrh zákona v lehote určenej uznesením Národnej rady. Iné výbory o návrhu nerokovali. Gestorský výbor konštatuje, že do začatia rokovania o návrhu zákona nedostal žiadne stanoviská od poslancov podané podľa § 75 ods. 2 zákona Národnej rady. Určené výbory zaujali k predmetnému návrhu tieto stanoviská. Výbor Národnej rady Slovenskej republiky pre sociálne veci a bývanie a výbor pre vzdelanie, vedu, šport a mládež, kultúru a médiá neschválili uznesenia navrhnuté spravodajcami, lebo za predložené návrhy uznesení nehlasovala nadpolovičná väčšina prítomných členov oboch výborov. Výbor Národnej rady pre financie, rozpočet a menu v prijatom uznesení odporúča Národnej rady Slovenskej republiky tento návrh zákona schváliť. Ústavnoprávny výbor Národnej rady odporúča Národnej rade Slovenskej republiky predmetný návrh schváliť s pozmeňujúcimi a doplňujúcimi návrhmi, ktoré máte pred sebou v tlači 1065a. Keďže gestorský výbor neschválil  spoločnú správu, osobitným uznesením ma poveril, aby som bol spravodajca a aby som informoval Národnú radu o výsledkoch rokovania výborov, ktorým bol zákon pridelený. V zmysle § 80 ods. 2 navrhujem pokračovať v rokovaní o tomto návrhu zákona a súčasne odporúčam, aby sa hlasovalo o bodoch 1, 3 až 7, 12, 14 až 26, 28, 29 spoločne, a odporúčam ich schváliť, ide o komplex legislatívnotechnických úprav, a o bodoch 2, 8 až 11, 13, 27 spoločne, a tieto odporúčam neschváliť. Ide o súbor návrhov, ktoré nútia vysoké školy prijímať uchádzačov na externé štúdium, ktorí ukončili stredoškolské vzdelávanie pred desiatimi rokmi, to znamená pred 1. septembrom 1995, bez prijímacieho pokračovania, a súčasne nútia vysoké školy prijímať takýchto uchádzačov neobmedzene a v akomkoľvek počte. Skončil som. Vážený pán predseda, otvorte, prosím, rozpravu.
Laurenčík, Milan, podpredseda NR SR (2022-06-28):
Ďakujem. Jedna faktická poznámka na vaše vystúpenie. Nech sa páči, pani poslankyňa Lucia Drábiková.
B. Bugár, podpredseda NR SR: (2005-02-08):
Otváram rozpravu o tomto bode a pýtam sa, či sa hlási niekto do rozpravy ústne, nakoľko som nedostal žiadnu písomnú prihlášku do rozpravy. Konštatujem, že nikto. Končím možnosť prihlásiť sa do rozpravy. Vyhlasujem rozpravu za skončenú. A zároveň prerušujem rokovanie o tomto bode programu. Teraz nasleduje druhé a tretie čítanie o návrhu na vyslovenie súhlasu Národnej rady Slovenskej republiky s Dodatkovým protokolom k Dohovoru o ľudských právach a biomedicíne, týkajúcim sa biomedicínskeho výskumu (tlač 1007). Návrh vlády odôvodní znovu minister zdravotníctva Slovenskej republiky Rudolf Zajac. Nech sa páči.
Ďuriš Nicholsonová, Lucia, podpredsedníčka NR SR (2018-09-13):
Vážené panie poslankyne, páni poslanci, pokračujeme v popoludňajšom rokovaní tretieho dňa 34. schôdze Národnej rady Slovenskej republiky, a to v prerušenej rozprave v druhom čítaní o vládnom návrhu zákona, ktorým sa mení a dopĺňa zákon č. 139/1998 Z. z. o omamných látkach (tlač 995). Pani ministerka, ako vidím, už sedí na mieste navrhovateľky, poprosím teraz pána poslanca Blanára, aby zaujal miesto určené pre spravodajcu. A s faktickými poznámkami sú na dopoludňajšie vystúpenie poslanca Martina Poliačika prihlásení ešte páni poslanci, pán poslanec Mizík, pán poslanec Zelník a pani poslankyňa Cigániková. Pán poslanec Mizík, máte slovo. (Pokračovanie rokovania o vládnom návrhu zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov , tlač 995.)
Kollár, Boris, predseda NR SR (2021-09-21):
Prosím, prezentujme sa a hlasujeme. (Hlasovanie.) Prítomných 133 poslancov, za 131, proti žiadny, zdržali sa, nezdržal sa nikto a nehlasovali 2. Konštatujem, že sme schválili návrh novely zákona č. 461/2003 Z. z. o sociálnom poistení. Pristúpime k hlasovanou o bode 38 schváleného programu, ktorým je druhé čítanie o návrhu skupiny poslancov na vydanie zákona, ktorým sa mení a dopĺňa zákon č. 143/1998 Z. z. o civilnom letectve (tlač 574). Dávam slovo spoločnému spravodajcovi z výboru pre hospodárske záležitosti poslancovi Petrovi Vonsovi, aby hlasovanie uvádzal. [Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 143/1998 Z. z. o civilnom letectve (letecký zákon) a o zmene a doplnení niektorých zákonov v znení neskorších predpisov , tlač 574.]
Laššáková, Jana, podpredsedníčka NR SR (2012-08-06):
Dobre, dám o vašom procedurálnom návrhu hlasovať. Prosím, prezentujme sa a hlasujme. (Hlasovanie.) Národná rada nie je uznášaniaschopná. Ďalší procedurálny návrh, ktorý bol. Pán poslanec Frešo.
Gašpar, Tibor, podpredseda NR SR (2024-09-26):
Ďakujem, pán poslanec. V poradí do rozpravy je pán poslanec Muňko, odovzdávam mu slovo. Nech sa páči.
Gašpar, Tibor, podpredseda NR SR (2024-10-23):
Ďakujem, pán poslanec. Ďalší v poradí je pán poslanec Hlina a po ňom sa pripraví pán poslanec Dostál. Nech sa páči, pán poslanec, máte slovo.
Vitteková, Anna, poslankyňa NR SR (2015-09-30):
Teraz dajte, prosím, hlasovať o tom, že Národná rada prerokuje návrh ústavného zákona v druhom čítaní.
Pollák, Peter, poslanec NR SR (2024-01-09):
Vilo, ďakujem ti veľmi pekne a rovnako ako som povedal Anežke, tak som hrdý aj na teba a som hrdý na to, že si si vedel pripraviť takýto obšírny faktografický príspevok na rozdiel od koaličných poslancov, ktorí naozaj nevedia povedať ani dve súvislé vety. Javí sa, že Robert Fico je úžasný režisér. A tak ako si spomínal tie mená tých advokátov, ktorí sa podieľali na tvorbe tohto návrhu zákona, tak si predstavte, že ani tí najväčší svetoví režiséri filmových postáv, ako je Thomas Shelby, Thomas Shelby alebo Vito Corleone, ani ich nenapadlo, aby niečo takéto vytvorili vo filme, že advokáti obvinených budú súčasťou tvorby legislatívy, aby ochránili najbližších ľudí svojho dona. Na Slovensku to je realita. Tieto filmové postavy nedokázali zrušiť žiaden orgán činný v trestnom konaní. Robertovi Ficovi, je tu tri mesiace, sa podarí, zatiaľ sa hovorí o dvoch. Prvý je, prvá je špeciálna prokuratúra, druhá bude NAKA. Má úžasných hercov, či je to v tomto ponímaní Matúš Šutaj Eštok, alebo teraz minister Susko, ktorí vykonávajú zrejme tie najlepšie role vo svojich postavách filmových, ale koniec srandy, akože toto neni film, toto je realita. Robert Fico chce premeniť Slovensko na tú najväčšiu mafiánsku krajinu. Cez tento návrh zákona utrpia najviac bežní ľudia. A keď použijem tvoju terminológiu, Vilo, tak ľudia dostanú tie najväčšie rany a možno aj k. o.
Laššáková, Jana, podpredsedníčka NR SR (2015-04-15):
Dobre. S procedurálnym návrhom pán poslanec Lipšic. Ale poprosím vás, s procedurálnym návrhom.
J. Burian, poslanec: (2004-01-22):
Pán podpredseda vlády, moja otázka znela, ak výdaj, aj keď časovo rozlíšený, ale podľa ESA 95  výdaj na oddlženie zdravotných zariadení vo výške 18,3 mld. korún musí byť započítaný do schodku verejných financií vzhľadom na to, že to je výdaj zo štátneho rozpočtu. Nie je možné, ale podľa môjho názoru nie je možné, aj podľa ESA 95, aby sa tento schodok alebo tieto výdavky, ktoré pôjdu na oddlženie zdravotných zariadení, aj keď pôjdu cez Fond národného majetku a cez spoločnosť Veriteľ, sú len okruhom verejných financií a tieto peniaze neboli zarátané, neboli jednoznačne zarátané do schodku verejných financií, keď to bolo riešené ešte metodikou Medzinárodného menového fondu, takže raz sa musia tieto peniaze objaviť v schodku verejných financií. A jednoducho každý výdavok bez ohľadu na to, kedy bude fyzicky vyplatený, musí byť zarátaný do celkového schodku verejných financií. Takže nie je možné, že pozmeňujúcim návrhom, ktorý prešiel v spoločnej správe na konci alebo teda v čase prerokúvania štátneho rozpočtu, že tento schodok alebo tieto zdroje nebudú zarátané do tohto systému. A tvrdím, že štátny rozpočet pri predkladaní mal schodok verejných financií voči HDP 3,9 %, ale po prejdení tohto pozmeňujúceho návrhu na poslednú chvíľu už nie je to pravda. Ďakujem.
Pellegrini, Peter, predseda NR SR (2015-12-08):
Sme ale v procedúre hlasovania, pán poslanec, čiže poslanecké grémium môžem zvolať až po skončení hlasovania. Budeme hlasovať... (Reakcie z pléna.) Sme v hlasovaní, mali ste požiadať ešte pred tým, ako sme hlasovali o procedurálny návrh. Procedurálne návrhy sa počas hlasovania podávať nemôžu. (Reakcie z pléna.) Bolo začaté, veď sme dvakrát hlasovali, kolegovia. Ale už sme spustili hlasovanie tým pádom. (Reakcie z pléna.) Dobre, zvolávam poslanecké grémiu okamžite. (Prerušenie rokovania. Zasadnutie poslaneckého grémia.) (Pokračovanie rokovania po zasadnutí poslaneckého grémia.)
Buček, Jozef, poslanec NR SR (2016-09-20):
Teraz budeme hlasovať o pozmeňujúcich návrhoch, ktoré odzneli v rozprave. Ako prvé, dajte, prosím, hlasovať o mojom pozmeňovacom návrhu.
Jarjabek, Dušan, poslanec NR SR (2014-02-06):
Ďakujem za slovo, pani podpredsedníčka. Ja navrhujem, aby opozícia sa stretla s lídrom opozície pánom poslancom Hlinom a dohodla sa na ďalšom postupe. (Potlesk.)
B. Bugár, podpredseda NR SR: (2005-09-21):
Dávam slovo spravodajcovi, ktorého určil navrhnutý gestorský výbor pre verejnú správu, poslancovi Karolovi Mitríkovi. K. Mitrík, poslanec: Vážený pán podpredseda, vážený pán minister, kolegyne, kolegovia, predseda Výboru Národnej rady pre verejnú správu má určil ako spravodajcu k vládnemu návrhu zákona, ktorým sa mení a dopĺňa zákon č. 315/2001 Z. z. o Hasičskom a záchrannom zbore v znení neskorších predpisov a o doplnení zákona č. 338/2000 Z. z. o vnútrozemskej plavbe a o zmene a doplnení niektorých zákonov v znení zákona č. 580/2003 Z. z. (tlač 1250). V súlade s rokovacím poriadkom podávam v prvom čítaní spravodajskú informáciu k predmetnému návrhu zákona. Konštatujem, že uvedený vládny návrh zákona spĺňa z formálnoprávnej stránky všetky náležitosti uvedené v § 67 a 68 zákona o rokovacom poriadku Národnej rady, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje všetky potrebné informácie. Vychádzajúc z oprávnení, ktoré pre mňa ako pre spravodajcu vyplývajú z rokovacieho poriadku, odporúčam, aby sa Národná rada v zmysle rokovacieho poriadku uzniesla na tom, že prerokuje tento vládny návrh zákona v druhom čítaní. V súlade s rozhodnutím predsedu Národnej rady v zmysle rokovacieho poriadku navrhujem, aby vládny návrh zákona prerokovali výbory: ústavnoprávny výbor, výbor pre verejnú správu, výbor pre sociálne veci a bývanie a výbor pre obranu a bezpečnosť. Za gestorský výbor navrhujem Výbor Národnej rady pre verejnú správu. Odporúčam, aby výbory predmetný vládny návrh zákona prerokovali v lehote do 30 dní a gestorský výbor v lehote do 31 dní od prerokovania vládneho návrhu zákona v prvom čítaní. Pán podpredseda, skončil som.
Hrušovský, Pavol, podpredseda NR SR (2011-02-01):
Pomýlil sa pán poslanec. Obrimčáková, pani poslankyňa tiež.
Danko, Andrej, podpredseda NR SR (2023-12-13):
Poslanec Pročko.
Číž, Miroslav, poslanec NR SR (2016-04-20):
Ďakujem pekne. Pani kolegyňa, no, s pozornosťou som si vypočul vaše vystúpenie. Ani nechcem zneužívať, že teda o nejaký čas som tu dlhšie, len hovoríte, že diplomová práca a podobne. Veď to je dramaticky nevhodné prirovnanie. Názov toho dokumentu je vyhlásenie. Vyhlásenie nie je žiadna ucelená, to je nie je plán. Pokiaľ, pani kolegyňa, možno viete, možno ešte zistíte, že programové vyhlásenie je náčrt cieľov, hodnotové portfólio vlády, identifikácia problémov v krajine, v ktorej sú, a ďalšie smerovanie. S tým, že úplne logicky toto musí doplniť následne nejaký typ ďalšej, dokumentov, ktoré majú konkrétnu podobu. Jeden z nich býva, doteraz bývalo v minulosti plán vecných úloh vlády, ktorý, kde sa rozpracuje, kde sa rozpracuje takéto vyhlásenie, a plán legislatívnych úloh, to sú potom návrhy zákonov, ktoré budú sprevádzať potrebu doplniť vecné ciele definované všeobecnejšie. Veď k tým cieľom príde veľký typ konzultácií následne, bude sa diskutovať s odbornou verejnosťou, bude sa diskutovať v tripartite, v rade pomoci, pokiaľ zostane, so záujmovými organizáciami. Čiže tu a teraz naznačuje vláda, čo chce. Je dosť možno zaujímavé, by bolo aj pozrieť sa, ako vyzerajú programové vyhlásenia, ako majú formu v iných ústavách, v iných, v iných krajinách. Ja napríklad poznám teoreticky, ako vyzerá povedzme že v Anglicku, kde je ale väčšinový volebný systém, kde dokonca sú iné kánony, že musí byť v programovom vyhlásení vlády a vo volebných programoch, čo je, iba to sa tam môže dať iné nie. Lebo k tomu akože voliči dali súhlas vo voľbách. Ale to je väčšinový systém. U nás pri vyskladaných koalíciách to nejde. Musíte zlaďovať ciele, ktoré mali viaceré politické stany, v mnohých veciach možno aj protichodné, pretože potreba vytvorenia vlády tu je. Čiže v danom prípade to programové vyhlásenie nemôže mať formu plánovacieho dokumentu a už vôbec nie vedeckej práce, je vyhlásením, demonštrovaním niečoho. Ale hovorím to veľmi korektne, rešpektujem, čo, čo ste povedali, len naozaj... (Prerušenie vystúpenia časomerom.)
Herák, Ján, poslanec NR SR (2021-02-25):
Ďakujem pekne, pán podpredseda. Pán Mazurek, bolo to veľmi, opäť veľmi zaujímavé, veľmi dynamické vaše vystúpenie a začali ste teda vašu rozpravu rôznymi bludmi na našu stranu, rôznymi nezmyslami atď. Predpokladám, že ste to, samozrejme, na nás adresovali, ale treba si povedať skutočné fakty. Vy vravíte, že v Rakúsku a vo vedľajších krajinách občania nemusia nosiť rúška? To ste povedali. To je obrovské klamstvo. To je obrovské klamstvo, pretože tie podmienky vo vedľajších krajinách sú ďaleko prísnejšie, pán Mazurek, a vy to sám dobre viete, tak prečo stále klamete? Tam tie rúška musia nosiť. Vonku ich musia nosiť. Čiže len klamete. To je len váš vtip. Celoplošné testovanie. Keby nebolo celoplošného testovania, pán Mazurek, vy sám dobre viete, verím tomu, že to viete, tak v jednotlivých regiónoch my skutočne nemáme vedomosť, koľko máme ľudí pozitívne testovaných. Vravíte tu o nejakom biznise. Na koho ste to adresovali? Kto tu na tom ryžuje? My, pán Mazurek? Poďme ďalej. Očkovanie, 60 – 80 % ľudí zaočkovaných napríklad v Izraeli alebo v arabských štátoch, áno, tam tí ľudia sú zaočkovaní. Hovorím o tom, o tej percentuálnej miere, ale tí ľudia aj napriek tomu, že sú zaočkovaní, vonku napríklad musia nosiť rúška. Sám to dobre viete, pán Mazurek. Čiže ďalšie vaše klamstvo. Klamete, zavádzate, my sme hyeny, však sme to tu počuli všetci. Dokonca fašisti a neviem čo. Ak toto je politická kultúra, ktorú vy tu propagujete, pán Mazurek, tak vaši voliči musia byť na vás neskutočne hrdí. Neskutočne hrdí. A prosím vás naozaj na záver, prestaňte klamať. Nezavádzajte, pán Mazurek. Nám ide o zdravie ľudí, o všetkých. Tak načo si tu stále zbierate politické body? A nezabudnite, prosím vás, urobiť ďalšie video o nás teda a nezabudnite zakomponovať ešte aj mňa, lebo to robíte naozaj bravúrne. Všetko dobré.
Jurinová, Erika, podpredsedníčka NR SR (2015-11-24):
Ďakujem pekne. Reakcia nie je. Vyhlasujem všeobecnú rozpravu za skončenú. Pán navrhovateľ, chcete sa vyjadriť v závere. (Reakcia navrhovateľa.) Nech sa páči, záverečné slovo.
Hatráková, Katarína, poslankyňa NR SR (2020-07-14):
Podporujem pani poslankyňu Marcinkovú. Všetko, čo hovorila, je pravda a, žiaľ, tá pravda v oblasti sociálno-právnej ochrany detí je ešte ďaleko horšia, než tu zaznelo. Ale dovolím si pripomenúť, že hovoríme o zákone o komisárovi pre deti a komisárovi pre osoby so zdravotným postihnutím. Ja len mám obrovský strach zo zneužitia tejto právnej úpravy. Ďakujem.
Hrušovský, Pavol, podpredseda NR SR (2011-02-09):
Pán poslanec Dostál.
Bublavý, Dušan, poslanec NR SR (2016-04-28):
Dajte, prosím, hlasovať o návrhu zákona ako o celku.
Bubnár, Jozef, poslanec NR SR (2021-02-26):
Ďakujem za slovo. Zvolávam výbor na preskúmavanie rozhodnutí NBÚ aj s novozvolenými členmi ihneď v miestnosti 
č. 34 v branno-bezpečnostnom výbore. Ďakujem pekne.
Kvorka, Ján, poslanec NR SR (2018-10-16):
Ďakujem pekne za slovo. Dovolím si reagovať na vystúpenie pani poslankyne Zemanovej, kde jednoznačne nemôžem súhlasiť s jej, s jej stanoviskami, ktoré tuná predniesla, pretože minister..., povedali ste, pani poslankyňa, že ministerstvo životného prostredia púšťa z rúk svoju právomoc kontrolovať a tak ďalej a tak ďalej. Všetky kompetentné orgány majú svoje kompetencie zachované, to si treba uvedomiť. Tuná nedochádza ku žiadnej zmene, to je po prvé. Po druhé. Ministerstvo životného prostredia nestratilo žiadne kompetencie, inšpekcia ostáva kontrolný orgán a ministerstvo vykonáva hlavný vodoochranársky dozor. Úrad verejného zdravotníctva nikdy nemal kompetenciu kontrolovať vodu. Dá sa povedať, že zdravotníci vždycky kontrolovali vody, tak sa povie ľudovo, z kohútika. A ministerstvo pôdohospodárstva má kompetenciu kontrolovať používanie agrochémie a okamžite informovať enivirozer, envirorezort. To sú veci, ktoré jednoducho sú zachované, a nie je to tak, ako ste to tuná vy predniesli. Čo sa týka toho štrku, to ma zaujalo, čo ste hovorili o tom, o tom štrku, tak chcem k tomu podotknúť, že od 15. 3. 2018 sa posilnila pozícia orgánov Štátnej vodnej správy vzhľadom ku geologickému zákonu a k banskému zákonu. A od marca tohto roka sú stanoviská vodnej správy záväzné, to pred marcom nebolo, pani poslankyňa. Ďalej zákon vyslovene zakazuje ťažbu nevyhradených nerastov v chránených vodohospodárskych oblastiach. Odkaz na banský zákon, kde ide o právnu formalitu, ktorá vyplynula z Legislatívnej rady vlády, je taký, že nevyhradený nerast nie je... (Prerušenie vystúpenia časomerom.)
Blanár, Juraj, podpredseda NR SR (2021-12-02):
Tri faktické poznámky na vaše vystúpenie, pán poslanec. Ako prvý poslanec Marian Kotleba.
Grendel, Gábor, podpredseda NR SR (2020-04-22):
Pán poslanec Kuffa.
Susko, Boris, poslanec NR SR (2022-09-27):
Ďakujem pekne za slovo. Vážený pán predsedajúci, vážená pani poslankyňa, poslankyne, vážená pani poslankyňa, vážení páni poslanci, predkladáme s kolegom pánom poslancom Nemkym novelizáciu Zákonníka práce, kde navrhujeme zmeniť doterajšie znenie ustanovenia § 120 o určení výšky minimálnej mzdy a ďalších súvisiacich ustanovení o určení výšky niektorých príplatkov ku mzde. V roku 2020 presadila vláda také znenie týchto ustanovení, ktoré navrhujeme zmeniť, ktoré viedlo k zhoršeniu odmeňovania pracovníkov poberajúcich minimálnu mzdu, ako aj všetkých pracovníkov poberajúcich príplatky ku mzde, najmä pokiaľ ide o príplatky za prácu v neštandardnom pracovnom čase, resp. za pracovnú pohotovosť mimo pracoviska. Zhoršenie odmeňovania sa dokonca netýka len zamestnancov na trvalý pracovný pomer, ale aj tých, ktorí pracujú na dohody o prácach vykonávaných mimo pracovného pomeru. Podstata zhoršenia odmeňovania spočívala v zmene určovania výšky príplatkov. Namiesto naviazania týchto príplatkov na vývoj minimálnej mzdy zákonodarca ustanovil pevné sumy, ktoré sa od roku 2020 nemenili, zatiaľ čo minimálna mzda rastie. V dôsledku takto nastaveného mechanizmu sa reálna výška príplatkov za posledné dva roky znížila, k čomu prispela najmä bezprecedentná inflácia. Keďže rast cien bude pokračovať aj v nasledujúcom období, je zrejmé, že reálna výška príplatkov sa bez zmeny bude naďalej znižovať, a dá sa očakávať, že onedlho klesne na polovicu úrovne roku 2020. Takýto prístup vlády mohol byť pochopiteľný v čase pandémie a je závažným dopadom na výkon práce, najmä výrazný presun práce do domácnosti, resp. obmedzenie prevádzky a teda aj výskytu práce v neštandardnom pracovnom čase, avšak aj v takom prípade bol akceptovateľný iba vtedy, ak by bol adekvátne kompenzovaný mimoriadnymi príplatkami alebo zvýšením odmeňovania tam, kde znamenal výrazný nárast práce v neštandardnom pracovnom čase. V súčasnosti je však vládne riešenie z roku 2020 ďalej neakceptovateľné a výrazne poškodzuje pracujúcich ľudí a znižuje ich príjmy. Navyše nastavenie určovania výšky príplatkov platné do konca roku 2020 malo preventívny charakter, aby znižovalo rozsah práce v neštandardnom pracovnom čase najmä na pracoviskách, na ktorých to nie je nevyhnutné. Navrhované nastavenie určovania výšky príplatkov teda pôsobí pozitívne aj na rovnováhu medzi pracovným a osobným, resp. rodinným životom pracujúcich. Verím, že podporí aj koalícia tento náš návrh zákona, pričom o jednotlivých výškach sadzieb, samozrejme, je možné ešte v druhom čítaní rokovať a prípadne sa dohodnúť na ich modifikácii. Ďakujem pekne za pozornosť.
Jurinová, Erika, podpredsedníčka NR SR (2014-06-11):
Pán poslanec Přidal.
Plevíková, Zuzana, poslankyňa NR SR (2024-02-21):
Ďakujem za slovo. Pani predkladateľka, ak sa nemýlim, o túto právnu úpravu sa snažíte od roku 2021, odkedy ste to navrhovala, a to ste boli v koalícii. Podporu ste nenašla ani od vtedajších vašich koaličných partnerov. Teda vám sa nepodaril tento zákon zaviesť, ani keď ste boli ministerkou spravodlivosti. Vám to, ani keď ste boli v koalícii, teda neprešlo. Následne ste to chceli implementovať do zmeny Trestného zákona, ktorú predkladal pán exminister Karas. Tento návrh ste niekde, sa niekde po ceste vytratil z toho návrhu. Hlavné slovo, ktoré tam figuruje, je bez udelenia súhlasu. Podstata novej úpravy by mala spočívať v tom, že žena musí dať na pohlavný akt výslovný súhlas. Bez toho súhlasu by sa teda každý sexuálny styk považoval za znásilnenie. Takéto pripravené návrhy zákonov by podľa môjho názoru spôsobovali aj veľké problémy v aplikačnej praxi. Viete mi, prosím, odpovedať, ako by ste chceli reálne implementovať tento návrh zákona do praxe? Aký by potreboval muž súhlas so ženou pred aktom? Ako by toto dokazovanie prebiehalo, čo sa týka teda ústneho súhlasu v praxi? Ja sa chcem zrovna opýtať na to implementovanie do tej praxe reálne. Ako by sa dokazovalo udeľovanie súhlasu, respektíve nesúhlasu v prípade niečoho takého intímneho, ako je pohlavný styk, kde nie sú iné osoby ako svedkovia alebo kamerové či iné záznamy? Ďakujem.
Kollár, Boris, predseda NR SR (2021-06-15):
Ďakujem. Teraz odovzdávam slovo predsedovi vlády Slovenskej republiky, aby predniesol stanovisko vlády Slovenskej republiky. Zároveň by som vás chcel oboznámiť s tým, že po otvorení rozpravy o tomto bode programu sa podľa § 28 prihlásil pán minister Mikulec, pán minister (predseda vlády, pozn. red.) Heger, pán minister Matovič a pani ministerka Remišová a pôjdu pred písomne prihlásenými, ktorých evidujem trinásť. Nech sa páči, pán predseda vlády, máte slovo.
Glváč, Martin, podpredseda NR SR (2018-05-23):
Ďakujem pani poslankyni Vaľovej – a ja už som sa to naučil –, takže ďalšia v poradí, pani poslankyňa Blahová.
Hajšelová, Petra, poslankyňa NR SR (2021-03-30):
Ďakujem pekne za slovo. Ja som naozaj rada, že tento návrh je dnes v pléne a prináša legislatívny rámec pre tvorbu schém štátnej pomoci pre uvedené subjekty podnikajúce v oblasti cestnej dopravy, ktoré pandémiou prišli o veľkú časť svojich príjmov, pretože museli výrazne obmedziť, resp. pozastaviť svoju činnosť. Zároveň vychádza v ústrety aj dopravcom, aby bolo možné pozastaviť medzinárodné linky, ktoré v čase pandémie sa nevyužívajú, a následne ich znova aj obnoviť. Ja vítam prácu a snahu ministerstva dopravy a ministra dopravy, aby dochádzalo k postupnému odškodňovaniu všetkých postihnutých segmentov, a pevne verím, že ministerstvo financií bude v tejto situácii alebo v tejto problematike súčinné a podporí a nájde finančné prostriedky na ich odškodnenie. Ďakujem.
Jurinová, Erika, podpredsedníčka NR SR (2014-10-30):
Ďakujem pekne za slovo. Pán Jarjabek, je zvláštne, že vy môžete povedať komukoľvek čokoľvek v tejto sále a ste tu naozaj ako tvrdý obhajovač alebo ten, ktorý dokáže všetko obrátiť vo svoj prospech. Ako, bohužiaľ, na túto vašu rétoriku sme si už všetci zvykli, vy môžete všetko, ale vám nevie nikto nič. To mi je veľmi ľúto. To, že som stratila vašu dôveru, to mi je už dávno jasné a, bohužiaľ, s tým ani nemienim veľa robiť. Ďakujem kolegyni Mezenskej, že upozornila naozaj na problémy, ktoré sú v tejto spoločnosti stále aktuálne a stále čím ďalej, tým viac jasnejšie a istejšie. To, že pán minister robí veľa vecí, ešte neznamená, že všetky veci, ktoré robí, sú dobré a sú v prospech občanov. Bohužiaľ, načrtla som tu mnoho problémov, ktoré jasne hovoria o tom, že jeho postupy sú v niektorých prípadoch veľmi zlé. Ďakujem.